钦定古今图书集成/明伦汇编/闺媛典/第026卷 > 杨应诏妻邵金
## 钦定古今图书集成/明伦汇编/闺媛典/第026卷 > 杨应诏妻邵金

按《闽书》：邵金，杨应诏妻。应诏应贡举不第，久之，讲学
华阳山中，邵深为色喜。子德舆，方七岁，入塾，少不循
理，朴责之动至数十。既长，常谓曰：“吾愿汝效父也。”山
阴王畿来游闽中，邵时正病，遣德舆往见。德舆方侍
汤药，邵曰：“名士寓此，可不望见颜色？”寻卒，畿为铭其
墓。